stanford-oval/wikipedia huggingface dataset:
สัญลักษณ์นำโชค

สัญลักษณ์นำโชค, ตัวนำโชค, การ์ตูนสัญลักษณ์, แมสคอต หรือ มาสคอต (อังกฤษ: mascot) คือสิ่งมีชีวิตหรือสิ่งของบางอย่าง (โดยส่วนใหญ่แล้วมักจะเป็นสัตว์หรือตัวละครที่เป็นมนุษย์) ที่ใช้นำเสนอหรือเป็นตัวแทนสู่สาธารณชน ผู้ใช้ส่วนใหญ่ได้แก่โรงเรียนและมหาวิทยาลัย (ในประเทศไทย บริษัทธุรกิจต่าง ๆ ได้มีการใช้สัญลักษณ์นำโชคเช่นกัน) สัญลักษณ์นำโชคยังถูกเรียกแทนชื่อโรงเรียนหรือมหาวิทยาลัยนั้น ๆ เลยก็ได้เช่นกัน (ตัวอย่าง ช้าง สามารถใช้เรียกมหาวิทยาลัยเชียงใหม่ เป็นต้น)
ในวงการกีฬา เช่น การแข่งขันกีฬาโอลิมปิกได้มีการจัดทำสัญลักษณ์นำโชคแตกต่างกันไปในแต่ละปีเพื่อสื่อถึงที่มาและความสำคัญของประเทศเจ้าภาพ เช่น เอเชียนเกมส์ 2010 ณ เมืองกว่างโจว ประเทศจีน ได้จัดทำสัญลักษณ์นำโชคเป็นแพะ 5 ตัว ซึ่งหมายถึง "สันติภาพ, สามัคคี และความสุข ในทุก ๆ อย่างที่คุณปรารถนา"
แหล่งข้อมูลอื่น

Overview of mascot construction methods
List of Free and Open Source software mascots เก็บถาวร 2007-07-16 ที่ เวย์แบ็กแมชชีน
Mascot-Presentation[ลิงก์เสีย]
Logos & mascots เก็บถาวร 2020-11-24 ที่ เวย์แบ็กแมชชีน
Japanese Custom Kigurumi company
สัญญาใหม่

| --- | --- |
ซ้ายบน:  TVA ได้รับการลงนามให้เข้าสู่ทางกฎหมายในปี ค.ศ. 1933 ขวาบน: ประธานาธิบดี แฟรงกลิน ดี. โรสเวลต์ได้เป็นผู้นำโครงการนี้; ล่าง: ภาพจิตรกรรมฝาผนังสาธารณะจากโครงการศิลปะ
ที่ตั้ง: สหรัฐอเมริกา
ประเภท: Economic program
สาเหตุ: ภาวะเศรษฐกิจตกต่ำครั้งใหญ่
 ประธานาธิบดี  แฟรงกลิน ดี. โรสเวลต์ 
ผล: การปฏิรูปวอลสตรีท; บรรเทาสำหรับเจ้าของฟาร์มและผู้ว่างงาน; สวัสดิการทางสังคม; อำนาจทางการเมืองได้เปลี่ยนเป็นการประสานกันในสัญญาใหม่ของพรรคแดโมเครต; การโต้เถียง/การฟื้นฟูทางเศรษฐกิจที่ล่าช้า
สัญญาใหม่ (อังกฤษ: New Deal) เป็นหนึ่งในโครงการ, โปรเจกต์งานสาธารณะ การปฏิรูปทางการเงินและกฏระเบียบทีถูกประกาศใช้โดยประธานาธิบดี แฟรงกลิน ดี. โรสเวลต์ในสหรัฐอเมริกาในช่วงระหว่างปี ค.ศ. 1933 และ 1936 ได้ตอบสนองความต้องการเพื่อบรรเทา, การปฏิรูปและฟื้นฟูจากภาวะเศรษฐกิจตกต่ำครั้งใหญ่
โครงการหลักของรัฐบาลกลางได้รวมถึงเหล่า นักอนุรักษ์นิยมพลเรือน (CCC) ฝ่ายบริหารการงานพลเรือน (CWA) ฝ่ายบริหารสวัสดิการฟาร์ม (FSA) กฎหมายการฟื้นฟูอุตสาหกรรมแห่งชาติ ค.ศ. 1933 (NIRA) และฝ่ายบริหารสวัสดิการทางสังคม(SSA) พวกเขาได้ให้การสนับสนุนสำหรับเจ้าของฟาร์ม ผู้ว่างงาน เยาวชน และผู้สูงอายุ สัญญาใหม่ได้รวมถึงการจำกัดใหม่และการป้องกันต่อธุรกรรมอุตสาหกรรมและความพยายามที่จะขยายตัวทางเศรษฐกิจภายหลังจากราคาได้ตกต่ำอย่างรวดเร็ว โครงการสัญญาใหม่ได้รวมถึงทั้งการผ่านทางกฎหมายโดยสภาคองเกรสเช่นเดียวกับคำสั่งฝ่ายบริหารประธานาธิบดีในช่วงวาระแรกของการเป็นประธานาธิบดีของแฟรงกลิน ดี. โรสเวลต์
โครงการนี้ได้มุ่งเน้นไปยังสิ่งที่นักประวัติศาสตร์เรียกว่า "หลัก 3 ข้อ": การบรรเทาสำหรับผู้ว่างงานและคนยากจน การฟื้นฟูของเศรษฐกิจให้กลับเข้าสู่ภาวะปกติ และการปฏิรูประบบทางการเงินเพื่อป้องกันไม่ให้เกิดภาวะตกต่ำกลับมาซ้ำอีก สัญญาใหม่ได้สร้างการปรับเปลี่ยนทางการเมือง ทำให้พรรคเดโมแครตมีเสียงข้างมาก(เช่นเดียวกับพรรคที่จัดตั้งในทำเนียบขาวจากเจ็ดในเก้าวาระของประธานาธิบดี ตั้งแต่ปี ค.ศ. 1933-1969) ด้วยพื้นฐานมาจากความคิดเสรีนิยม,ทางตอนใต้ ธรรมเนียมของพรรคเดโมแครต เครื่องจักรเมืองขนาดใหญ่ และสหภาพแรงงานที่ได้รับมอบอำนาจใหม่และชนกลุ่มทางเชื้อชาติ พรรครีพับลิกันได้แตกแยกด้วยฝ่ายอนุรักษ์นิยมที่คัดค้านสัญญาใหม่ทั้งหมดซึ่งไม่เอื้ออำนายต่อธุรกิจและการเติบโตทางเศรษฐกิจและการสนับสนุนให้กับฝ่ายเสรี การปรับเปลี่ยนให้เป็นรูปธรรมเป็นการประสานกันของสัญญาใหม่ที่ครอบงำการเลือกตั้วเข้าชิงตำแหน่งประธานาธิบดีในปี ค.ศ. 1960 ในขณะที่ฝ่ายค้านที่เป็นพวกอนุรักษ์นิยมส่วนใหญ่ต่อรัฐบาลผสมที่ได้ควบคุมรัฐสภาภายในประเทศตั้งแต่ปี ค.ศ. 1937 ถึง 1964
สรุป

"สัญญาใหม่" หรือที่รู้จักในภาษาอังกฤษว่า "New Deal" เป็นชุดนโยบายสำคัญในประวัติศาสตร์สหรัฐอเมริกา ที่ริเริ่มโดยประธานาธิบดีแฟรงกลิน ดี. โรสเวลต์ ในช่วงปี พ.ศ. 2476-2479 (ค.ศ. 1933-1936) เพื่อแก้ไขปัญหาเศรษฐกิจตกต่ำครั้งใหญ่ที่เกิดขึ้นทั่วโลก
การสร้างงานสาธารณะ
การปฏิรูปทางการเงิน
การออกกฎระเบียบใหม่เพื่อควบคุมเศรษฐกิจ
บรรเทาความเดือดร้อนของผู้ว่างงานและคนยากจน
ฟื้นฟูเศรษฐกิจให้กลับสู่ภาวะปกติ
ปฏิรูประบบการเงินเพื่อป้องกันไม่ให้เกิดวิกฤตซ้ำอีก
นักอนุรักษ์นิยมพลเรือน (CCC): สร้างงานให้เยาวชนในการอนุรักษ์ธรรมชาติ
ฝ่ายบริหารการงานพลเรือน (CWA): จัดหางานสาธารณะระยะสั้นให้ผู้ว่างงาน
ฝ่ายบริหารสวัสดิการฟาร์ม (FSA): ช่วยเหลือเกษตรกรที่ยากจน
กฎหมายการฟื้นฟูอุตสาหกรรมแห่งชาติ (NIRA): กำหนดมาตรฐานแรงงานและควบคุมการแข่งขันทางธุรกิจ
ฝ่ายบริหารสวัสดิการทางสังคม (SSA): จัดตั้งระบบประกันสังคมและบำนาญ
นโยบายสัญญาใหม่ส่งผลให้เกิดการเปลี่ยนแปลงทางการเมืองครั้งใหญ่ในสหรัฐฯ โดยพรรคเดโมแครตได้รับความนิยมอย่างมาก และครองอำนาจในทำเนียบขาวเป็นเวลายาวนาน
แม้ว่านโยบายนี้จะเกิดขึ้นในอดีต แต่แนวคิดของสัญญาใหม่ยังคงมีอิทธิพลต่อการกำหนดนโยบายเศรษฐกิจและสังคมในหลายประเทศรวมถึงประเทศไทย โดยเฉพาะในยามที่เกิดวิกฤตเศรษฐกิจ เช่น การออกมาตรการกระตุ้นเศรษฐกิจ การสร้างงาน และการช่วยเหลือผู้ว่างงาน
สะพานแคล็พเพอร์

| --- | --- |
Clapper Bridge
สะพานทาร์สเต็พส์, เอ็กซมอร์, ซัมเมอร์เซ็ท, อังกฤษ
ก่อนหน้า: สะพานเกาะ
เกี่ยวข้อง: สะพานขอนไม้
ตามหลัง: สะพานโค้ง, trestle
สำหรับ: คนเดินเท้า
ช่วงยาว: สั้น
วัสดุ: หิน
การเคลื่อนย้าย: สถิตย์
การออกแบบ: ต่ำ
ใช้ค้ำยันระหว่างสร้าง: ไม่ต้อง
สะพานแคล็พเพอร์ (อังกฤษ: Clapper bridge, bridge#en ออกเสียง Clapper) เป็นสะพานแบบโบราณที่พบในบริเวณภูมิภาคที่เป็นมอร์ (moors) ของมณฑลเดวอน ในบริเวณ ดาร์ทมอร์ และ เอ็กซมอร์) และบริเวณตอนเหนือขึ้นไปของสหราชอาณาจักรที่รวมทั้งสโนโดเนีย และ แองเกิลซีย์ ตัวสะพานก่อสร้างด้วยหินแกรนิตแบนแผ่นใหญ่บนตอม่อที่ทำด้วยหิน สำหรับข้ามลำธาร หรือ ริมลำธาร
ประวัติ

สะพานแคล็พเพอร์มักจะเป็นสะพานที่มีความเกี่ยวข้องกับสะพานในสมัยก่อนประวัติศาสตร์ ที่ส่วนใหญ่แล้วจะสร้างขึ้นในยุคกลาง และบางสะพานก็สร้างขึ้นหลายร้อยปีหลังจากนั้น สะพานแคล็พเพอร์มักจะสร้างในบริเวณของลำธารที่ตื้น (Ford) ที่เกวียนสามารถลุยข้ามได้ จากอุทยานแห่งชาติแห่งอังกฤษและเวลส์แห่งดาร์ทมอร์ คำว่า "clapper" แผลงมาจากภาษาแองโกล-แซ็กซอนว่า "cleaca" ที่แปลว่า "เชื่อมเกาะหิน" (bridging the stepping stones) พจนานุกรมภาษาอังกฤษ ฉบับออกซฟอร์ด ให้ที่มาว่ามาจากภาษาละตินยุคกลางของคำว่า  "clapus" หรือ "claperius" ที่มีรากมาจากภาษากอลที่เดิมหมายถึง "กองหิน"
ตัวอย่าง

ตัวอย่างของสะพานแคล็พเพอร์ก็ได้แก่สะพานแคล็พเพอร์โพสต์บริดจ์ที่ตั้งอยู่ที่โพสต์บริดจ์, เดวอนในดาร์ทมอร์ แผ่นหินแต่ละก้อนที่ใช้มีความยาวกว่า 4 เมตร กว้าง 2 เมตร และแต่ละก้อนก็หนักกว่า 8 ตัน  ซึ่งเป็นสะพานที่เกวียนเล่มเล็กๆ สามารถใช้ข้ามได้ สะพานนี้ได้รับการบันทึกเป็นลายลักษณ์อักษรเป็นครั้งแรกในปี ค.ศ. 1380 และกล่าวว่าเป็นสะพานที่สร้างขึ้นเพื่อช่วนในการขนส่งดีบุกบนหลังม้าไปยังเมืองทาวิสสต็อค, เดวอน
ตัวอย่างอื่นก็ได้แก่สะพานทาร์สเต็พส์ข้ามแม่น้ำบาร์ลในเอ็กซมอร์
สะพานแคล็พเพอร์ที่มีขนาดใหญ่เช่นสะพานที่ดาร์ทมีท และ เบลเลเวอร์ถูกน้ำพัดพังไปแล้วระหว่างน้ำท่วม หรือถูกรื้อทิ้ง
แม้ว่าสะพานแคล็พเพอร์มักจะเป็นคำที่ใช้กับสะพานที่สร้างในสหราชอาณาจักร และ สะพานแบบแคล็พเพอร์ก็มีสร้างกันโดยทั่วไปทั่วโลก เช่น Anping Bridge ในประเทศจีนที่มีความยาวถึง 2 กิโลเมตร
ดูเพิ่ม

สะพาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สะพานแคล็พเพอร์
สะพานแคล็พเพอร์ที่โพสต์บริดจ์
สะพานแคล็พเพอร์ที่ไวคอลเลอร์ในอีสต์แลงคาสเชอร์
สัญลักษณ์ประจำชาติสหรัฐ

รายชื่อสัญลักษณ์ประจำชาติอย่างเป็นทางการของสหรัฐอเมริกา (อังกฤษ: List of official United States national symbols)
ธงชาติสหรัฐอเมริกา
สัญลักษณ์ของสหรัฐอเมริกา
ธงชาติสหรัฐอเมริกา
สัญลักษณ์ของสหรัฐอเมริกา
นกประจำชาติ อินทรีหัวขาว
เพลงชาติ เดอะสตาร์สแปงเกิลด์แบนเนอร์
ภาษิตประจำชาติ อินก็อดวีทรัสต์, E Pluribus Unum
บุคลาธิษฐานของชาติ ลุงแซม เทพีเสรีภาพ
เพลงปลุกใจ อเมริกาเดอะบิวติฟูล เวนจอห์นนีคัมส์แมร์ชิงโฮม เดอะวอชิงตันโพสต์
ดอกไม้ประจำชาติ กุหลาบ
กีฬา อเมริกันฟุตบอล บาสเกตบอล เบสบอล ฮอกกี้น้ำแข็ง ลาครอส
เพลงมาร์ชประจำชาติ เดอะสตาร์สแอนด์สไตรพ์สฟอร์เอเวอร์
ต้นไม้ประจำชาติ โอ๊ก
สมุดภาพ

นกอินทรีหัวขาว
อินก็อดวีทรัสต์
E Pluribus Unum
ลุงแซม
เทพีเสรีภาพ
อเมริกันฟุตบอล
กุหลาบ
โอ๊ก
สัตว์สังคม

ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน
สัตว์สังคม (อังกฤษ: Social animal) มีความหมายอย่างกว้างๆ สำหรับสิ่งมีชีวิตที่มีความสัมพันธ์ติดต่อกับสมาชิกตัวอื่นๆ ในสปีชีส์เดียวกันถึงจุดที่เรียกว่ามีทราบได้ว่าเป็นระบบสังคมที่เป็นเอกลักษณ์
ลิงกอริลลาและสัตว์ประเภทลิงชั้นสูงเป็นที่ทราบว่าเป็นสัตว์ที่มีระบบสังคมที่คล้ายคลึงกันและซับซ้อน สัตว์เลี้ยงลูกด้วยนม และนกมีการสังคมพอที่จะมีความสัมพันธ์ระหว่างแม่และลูก คำว่า “สัตว์สังคม” มักจะใช้ก็ต่อเมื่อระดับของการสังคมมีมากกว่าที่กล่าว โดยการมีกลุ่มสัตว์ใหญ่ที่อยู่ด้วยกัน และสัตว์ที่อยู่ในกลุ่มมีความสัมพันธ์ต่อกันอย่างใดอย่างหนึ่ง
พฤติกรรมทางสังคมของสัตว์หรือการรวมเป็นกลุ่มเป็นสาขาที่ศึกษาในจิตวิทยาเปรียบเทียบ, พฤติกรรมสัตว์, ชีววิทยาเชิงสังคม, นิเวศวิทยาเชิงพฤติกรรม และ วิทยาการคอมพิวเตอร์ (ปัญญาประดิษฐ์)
โดยทั่วไปแล้วการศึกษาสัตว์สังคมจะคำนึงถึง:
กลุ่มขนาดใดถือว่าเป็นขนาดเฉลี่ย? ปัจจัยใดที่มีผลต่อขนาดของกลุ่ม? ปัจจัยใดที่ทำให้เกิดการรวมตัวหรือการแบ่งแยกกลุ่มปัจจัยใดที่
สปีชีส์แสดงความเป็นเจ้าของอาณาเขต (territoriality)? ถ้าครองอาณาเขต ทำเพื่อวัตถุประสงค์ใด? การครองอาณาเขต ครองโดยกลุ่มหรือเพียงตัวเดียว?
ภายในกลุ่มสังคมมีระดับชั้นลดหลั่นกันหรือไม่? มีแบบแผนภายในกลุ่มหรือไม่?
สปีชีส์สองสามสปีชีส์โดยเฉพาะแมลงในอันดับแตน (มด, ผึ้ง และ ตัวต่อ) และ Isoptera (ปลวก) เป็นสัตว์สังคมที่มีระบบสังคมที่ซับซ้อนและเป็นสังคมที่มีระบบที่สมาชิกในกลุ่มต่างก็มีหน้าที่ที่ระบุไว้อย่างเฉพาะเจาะจง ลักษณะของสังคมระบบนี้เรียกว่า ระบบสังคมแบบพึ่งพาอาศัย (eusociality)
สัตว์บางชนิดที่มีระบบสังคมที่น่าสนใจ:
มนุษย์ (Homo sapiens)
ลิงกอริลลา (Gorilla gorilla)
เพนกวิน
ม้า
สุนัข (Canis familiaris หรือ Canis lupus familiaris)
หมาป่า (Canis lupus)
ลิงชิมแปนซี (Pan troglodytes)
โลมา (Delphinidae)
สิงโต (Panthera leo)
โบโนโบ (Pan paniscus)
เมียร์แคต (Suricata suricatta)
ไฮยีนา
มด
สัตว์เคี้ยวเอื้อง

| สัตว์เคี้ยวเอื้อง |
| --- | --- |

แผนภาพแสดงระบบย่อยอาหารของสัตว์เคี้ยวเอื้องอย่างคร่าว ๆ

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับย่อย:: Ruminantia

Families
 Antilocapridae Bovidae Cervidae Giraffidae Moschidae Tragulidae
สัตว์เคี้ยวเอื้อง (อังกฤษ: ruminant) เป็นสัตว์เลี้ยงลูกด้วยน้ำนมในอันดับ Artiodactyla ซึ่งย่อยอาหารที่ประกอบด้วยพืชเป็นหลัก โดยเริ่มจากการย่อยให้นุ่มก่อนในกระเพาะอาหารส่วนแรกของสัตว์นั้น ซึ่งเป็นการกระทำของแบคทีเรียเป็นหลัก แล้วจึงสำรอกเอาอาหารที่ย่อยแล้วครึ่งหนึ่งออกมา เรียกว่า เอื้อง (cud) ค่อยเคี้ยวอีกครั้ง ขบวนการเคี้ยวเอื้องอีกครั้งเพื่อย่อยสลายสารที่มีอยู่ในพืชและกระตุ้นการย่อยอาหารนี้ เรียกว่า "การเคี้ยวเอื้อง" (ruminating)
มีสัตว์เคี้ยวเอื้องอยู่ราว 150 สปีชีส์ ซึ่งมีทั้งสัตว์เลี้ยงและสัตว์ป่า สัตว์เลี้ยงลูกด้วยนมที่เคี้ยวเอื้องมีทั้งปศุสัตว์ แพะ แกะ ยีราฟ ไบซัน กวางมูส กวางเอลก์ ยัค กระบือ กวาง อูฐ อัลปากา ยามา แอนทิโลป พรองฮอร์น และนิลกาย ในทางอนุกรมวิธาน อันดับย่อย Ruminanti มีสัตว์ทุกสปีชีส์ที่กล่าวมาข้างต้น ยกเว้นอูฐ ลามาและอัลปากา ซึ่งอยู่ในอันดับย่อย Tylopoda ดังนั้น คำว่า "สัตว์เคี้ยวเอื้อง" จึงมิได้มีความหมายเหมือนกับ Ruminantia คำว่า "ruminant" มาจากภาษาละตินว่า ruminare หมายถึง "ไตร่ตรองถี่ถ้วนอีกครั้ง" (to chew over again)
สังกัสสะ

| --- | --- |
สังกิสสะ
 เสารูปช้างที่สังกัสสะ หนึ่งในเสาอโศก ศตวรรษที่ 3 ก่อนคริสตกาล รายละเอียดของแป้นหัวเสา
แสดงที่ตั้งภายในประเทศอินเดียแสดงแผนที่ประเทศอินเดียสังกัสสะ (รัฐอุตตรประเทศ)แสดงแผนที่รัฐอุตตรประเทศ
ที่ตั้ง: จังหวัดฟารุกาหบาท, รัฐอุตตรประเทศ, อินเดีย
พิกัด: 27°20′02″N 79°16′16″E﻿ / ﻿27.33389°N 79.27111°E﻿ / 27.33389; 79.27111
ประเภท: ที่อยู่อาศัย
สังกัสสะ (อังกฤษ: Sankassa) คือเมืองโบราณในสมัยพุทธกาล มีความสำคัญในฐานะเป็นเมืองที่เสด็จลงจากดาวดึงส์เทวโลกของพระสัมมาสัมพุทธเจ้า หลังจากที่พระองค์เสด็จไปทรงจำพรรษาที่ 7 หลังการตรัสรู้ ณ ดาวดึงส์ เพื่อทรงแสดงพระอภิธรรมปิฎกโปรดพุทธมารดา ปัจจุบันสังกัสสะตั้งอยู่ที่หมู่บ้านสังกิสสะ บะสันตะปุระ (Sankissa Basantapura) ในจังหวัดฟารุกาหบาท (Farrukhabad) รัฐอุตตรประเทศ ประเทศอินเดีย เมืองแห่งนี้ไม่ค่อยมีผู้แสวงบุญไปจาริกเท่าใดนัก เนื่องจากการเดินทางไปยังหมู่บ้านแห่งนี้ในปัจจุบันเป็นไปด้วยความยากลำบาก
ความสำคัญ

นอกจากเมืองแห่งนี้จะเป็นสถานที่เสด็จลงจากดาวดึงส์เทวโลกของพระสัมมาสัมพุทธเจ้าแล้ว บริเวณที่ใกล้กับสังกัสสะนั้นคือที่ตั้งของเมืองกโนช์ หรือกเนาช์ ซึ่งมีชื่อในภาษาบาลีว่า "กณฺณกุช" และในภาษาสันสกฤตว่า "กานฺยกุพฺช" โดยเมืองกโนช์มีความสำคัญในหลังพุทธกาล คือในช่วงพุทธศตวรรษที่ 12 เมืองนี้ได้เป็นเมืองหลวงของพระเจ้าหรรษวรรธนะ (Haravardhana) ผู้ทรงเป็นพุทธศาสนูปถัมภกที่ยิ่งใหญ่พระองค์หนึ่งในประวัติศาสตร์พระพุทธศาสนา และเมืองกโนช์ได้เป็นที่มั่นสำคัญยิ่งแห่งหนึ่งของพระพุทธศาสนาในยุคนั้น โดยเมื่อหลวงจีนถังซำจั๋งได้มาเยี่ยมเมืองแห่งนี้ ท่านได้บันทึกไว้ว่ามีวัดกว่าร้อยวัด และมีพระอยู่ประจำกว่าหมื่นรูป ทั้งสงฆ์เถรวาทและมหายาน
ดูเพิ่ม

การแสวงบุญของชาวพุทธในดินแดนพุทธภูมิ
แหล่งข้อมูลอื่น

น้อยคนนักจะรู้จัก สังกัสสะ. วีระยุทธ์ สันตยานนท์ เว็บไซต์ oknation. เข้าถึงเมื่อ 4-6-52
Sankisa[ลิงก์เสีย] (จีน)
maps.google
| ด ค กมหาชนบท |
| --- | --- | --- |
| อาณาจักร |  อังคะ (จามปา)  มคธ (ราชคฤห์  ปาฏลีบุตร)  กาสี (พาราณสี)  โกศล (สาวัตถี)  วัชชี (เวสาลี)  มัลละ (ปาวา  กุสินารา)  เจตี (โสตถิตถิวดี)  วังสะ (โกสัมพี)  กุรุ (อินทรปัตถ์)  ปัญจาละ (กัมปิละ  กันยากุพย์  สังกัสสะ)  มัจฉะ (สาคละ)  สุรเสนะ (มถุรา)  อัสสกะ (โปตนะ)  อวันตี (อุชเชนี)  คันธารราฐ (ตักสิลา)  กัมโพชะ (ทวารกะ)  |  |
| แคว้น |  สักกะ (กบิลพัสดุ์)  โกลิยะ (เทวทหะ)  ภัคคะ (สุงสุมารคีรี)  วิเทหะ (มิถิลา)  อังคุตตราปะ (อาปณะ)  |  |
พระพุทธเจ้าทรงสอนเหล่าศิษย์ที่สังกัสสะ
สัตว์ไม่มีกระดูกสันหลัง

| --- | --- |


สัตว์ไม่มีกระดูกสันหลัง (อังกฤษ: Invertebrates) หมายความรวมถึงสัตว์ที่ไม่มีแท่งกระดูกสันหลังสำหรับยึดติดให้เป็นส่วนเดียวกันของร่างกาย จัดเป็นสัตว์ประเภทที่ไม่มีกระดูก และไม่มีกระดูกอ่อนอยู่ภายในร่างกาย มีความแตกต่างจากสัตว์ที่มีกระดูกสันหลัง ที่ทั้งหมดถูกจัดอยู่ในไฟลัมเดียวในอาณาจักรสัตว์ แต่สำหรับสัตว์ไม่มีกระดูกสันหลัง มีจำนวนมากมายหลากหลายไฟลัม และมีจำนวนมากกว่าสัตว์ที่มีกระดูกสันหลังมากที่สุดในโลก
สัตว์จำพวกไม่มีกระดูกสันหลังมีจำนวนมากว่าสัตว์พวกมีกระดูกสันหลัง แบ่งเป็น
พวกฟองน้ำ
พวกสัตว์ลำตัวกลวง
พวกหนอนตัวแบน
พวกสัตว์ทะเลผิวขรุขระ
หนอนตัวกลม
พวกหอยกับหมึก
พวกสัตว์มีขาเป็นข้อเป็นปล้อง
พวกสัตว์ที่มีขา 10 ขา
หนอนปล้อง
สัญกรณ์วิทยาศาสตร์

สัญกรณ์วิทยาศาสตร์ (อังกฤษ: scientific notation) คือรูปแบบของการเขียนตัวเลขอย่างหนึ่ง มักใช้โดยนักวิทยาศาสตร์ นักคณิตศาสตร์ หรือวิศวกร เพื่อให้สามารถเขียนหรือนำเสนอจำนวนที่มีขนาดใหญ่มากหรือเล็กมาก ให้ง่ายและสะดวกขึ้น
แนวความคิดพื้นฐานของสัญกรณ์วิทยาศาสตร์ โดยทั่วไปจะเขียนตัวเลขให้อยู่ในพจน์ (Term) ของเลขยกกำลังฐานสิบ นั่นคือ
(a คูณ 10 ยกกำลัง b) โดยที่เลขชี้กำลัง b เป็นจำนวนเต็ม และสัมประสิทธิ์ a เป็นจำนวนจริงใด ๆ ซึ่งสามารถเรียกว่า ซิกนิฟิแคนด์ (significand)  หรือ แมนทิสซา (mantissa)
สัญกรณ์แบบมาตรฐาน

เนื่องจากจำนวนใด ๆ ก็ตามสามารถเขียนในรูปแบบ a×10n ได้หลายวิธี เช่น 350 แต่สามารถเขียนแทนด้วย 3.5×102 หรือ 35×101 หรือ 350×100 ก็ได้เป็นต้น ดังนั้นจึงต้องมีการเขียนแบบมาตรฐานที่ยอมรับกันได้โดยทั่วไป
การเขียนตัวเลขแบบมาตรฐาน a×10n จะเลือกค่า n มาหนึ่งค่าที่ทำให้ค่าสัมบูรณ์ของ a มีค่ามากกว่าหรือเท่ากับ 1 แต่น้อยกว่า 10 (1 ≤ a < 10) นั่นคือ 350 จะสามารถเขียนได้เป็น 3.5×102 เพียงแบบเดียว รูปแบบนี้ช่วยให้สามารถเปรียบเทียบค่าระหว่างสองจำนวนใน a ที่เป็นบวกหรือลบเหมือนกัน และใช้เลขชี้กำลัง n เป็นตัวแทนของอันดับของขนาด (order of magnitude) ได้อย่างง่ายดาย ในสัญกรณ์แบบมาตรฐานนี้ เลขชี้กำลัง n จะมีค่าติดลบก็ต่อเมื่อจำนวนนั้นมีค่าอยู่ระหว่าง 0 ถึง 1 (เช่น 0.5 เขียนแทนด้วย 5×10−1) ถ้าหากเลขชี้กำลังเป็น 0 มักจะไม่เขียนการคูณกับ 100
สัญกรณ์วิทยาศาสตร์ใช้มาตรฐานเช่นนี้ในหลายสาขาวิชา เว้นแต่ในระหว่างการคำนวณหรือสัญกรณ์วิศวกรรม (engineering notation) ซึ่งจำเป็นต้องใช้งานรูปแบบที่ไม่มาตรฐาน สัญกรณ์แบบมาตรฐานมักจะเรียกกันว่าเป็น สัญกรณ์ยกกำลัง (exponential notation) ถึงแม้ว่าคำนี้อาจหมายถึงตัวเลขที่ไม่ได้อยู่ระหว่าง 1 - 10 หรือการคูณเลขฐานอื่นที่ไม่ใช่ 10 ก็ตาม
สัญกรณ์อี

เนื่องจากเครื่องคิดเลขและคอมพิวเตอร์ส่วนใหญ่ไม่สามารถนำเสนอตัวเลขให้อยู่ในรูปแบบ " ×10b " ซึ่งใช้ตัวยก (superscript) บนเลขชี้กำลัง จึงมีการใช้สัญกรณ์อักษรอีแสดงผลแทน โดยใช้ "E" หรือ "e" (มาจาก exponent ที่แปลว่าเลขชี้กำลัง) แทนความหมายของ " ×10b " และเขียนเลขยกกำลังไว้บนบรรทัดเดียวกัน ซึ่งเลขชี้กำลังที่เป็นบวกอาจใส่หรือไม่ใส่เครื่องหมายก็ได้ ตัวอย่างเช่น
มวลของอิเล็กตรอน เท่ากับประมาณ 9.1093826E−31 กิโลกรัม ซึ่งมีความหมายเหมือนกับ 9.1093826×10−31 กิโลกรัม
มวลของโลก เท่ากับประมาณ 5.9736E+24 กิโลกรัม หรือ 5.9736E24 กิโลกรัม ซึ่งมีความหมายเหมือนกับ 5.9736×1024 กิโลกรัม
สะพานคานรูปกล่อง

| --- | --- |
ด้านล่างของสะพานถนนหมายเลข 2 ในเมืองริชมอนด์ บริติชโคลัมเบีย แคนาดา
ก่อนหน้า: สะพานแบบท่อ
เกี่ยวข้อง: สะพานเทียบเครื่องบิน, สะพานทางเท้ายกระดับ
ตามหลัง: สะพานชิ้นส่วนสำเร็จ
สำหรับ: คนเดินเท้า, รถยนต์, รถบรรทุก, รถไฟรางเบา, รถไฟรางหนัก
ช่วงยาว: ปานกลาง
วัสดุ: เหล็กกล้า, คอนกรีตเสริมแรง, คอนกรีตอัดแรง
การเคลื่อนย้าย: เป็นไปได้
การออกแบบ: ขั้นสูง
ใช้ค้ำยันระหว่างสร้าง: ใช่ หากใช้คอนกรีตเสริมเหล็กหล่อแบบในที่ หรือคอนกรีตอัดแรง ซึ่งเป็นปกติสำหรับการก่อสร้างสะพานทางด่วน
ชิ้นส่วนสะพานคานรูปกล่องแฝด
สะพานคานรูปกล่อง (อังกฤษ: box girder bridge หรือ box section bridge) เป็นสะพานที่คานหลักประกอบด้วยโครงสร้างรูปกล่องกลวง โดยทั่วไปแล้ววัสดุของคานรูปกล่องจะเป็นคอนกรีตอัดแรง เหล็กกล้าโครงสร้าง หรือวัสดุประกอบของเหล็กและคอนกรีตเสริมแรง ปรกติส่วนตัดขวางของกล่องจะเป็นรูปสี่เหลี่ยมผืนผ้าหรือรูปสี่เหลี่ยมคางหมู สะพานคานรูปกล่องจะใช้สำหรับโครงสร้างสะพานลอยทางหลวงและทางยกระดับของระบบรถไฟฟ้าขนส่งมวลชน แม้ว่าสะพานคานรูปกล่องจะเป็นรูปแบบหนึ่งของสะพานแบบคาน แต่คานรูปกล่องอาจใช้กับสะพานขึงและสะพานแบบอื่น ๆ ได้เช่นกัน
การก่อสร้าง

หากทำจากคอนกรีต สะพานคานรูปกล่องอาจหล่อแบบในที่โดยใช้โครงค้ำยันซึ่งถอดออกหลังจากสร้างเสร็จ หรือหล่อเป็นส่วนแล้วมาประกอบหากเป็นสะพานชิ้นส่วนสำเร็จ ชิ้นส่วนของคานรูปกล่องอาจสร้างสำเร็จในลานผลิตจากนั้นจึงเคลื่อนย้ายมายังสถานที่ก่อสร้างและวางโดยใช้ปั้นจั่น
สำหรับคานเหล็กกล่อง โดยปกติแล้วคานจะถูกสร้างนอกสถานที่และยกเข้าที่ด้วยปั้นจั่น โดยมีส่วนที่เชื่อมต่อกันด้วยสลักเกลียว (Bolt) หรือการเชื่อม หากเป็นสะพานพื้นคอนกรีตผสมเสร็จ มักจะใช้การหล่อแบบในที่โดยใช้ค้ำยันชั่วคราวที่รองรับโดยคานเหล็ก
สะพานรูปแบบใด ๆ อาจถูกติดตั้งโดยใช้เทคนิคการเลื่อนชิ้นส่วนโครงสร้างทั้งหมดไปบนเสาโดยใช้ตัวโครงสร้างเอง (incremental launching) ซึ่งวิธีนี้ปั้นจั่นสนาม (gantry crane) จะถูกใช้เพื่อวางส่วนใหม่ต่อจากส่วนที่เสร็จแล้วของสะพานไปจนกว่าโครงสร้างส่วนบนของสะพานจะเสร็จสมบูรณ์
การก่อสร้าง > ข้อดีและข้อเสีย

ข้อดี คือ ลดความหนาของพื้นและน้ำหนักรวมของสะพาน ต้นทุนต่ำกว่า รับกำลังต่อหน่วยพื้นที่ของคอนกรีตได้มากกว่า มีการรับประกันคุณภาพเนื่องจากการหล่อแบบสำเร็จนอกสถานที่
ข้อเสีย (แบบที่ไม่ใช่โครงสร้างแบบแยกส่วนเป็นหลัก) คือ คานเหล็กโครงสร้างมีราคาสูง ค่าขนส่งชิ้นส่วนในโครงการมีต้นทุนสูง
สมุดภาพ

สะพานสมเด็จพระปิ่นเกล้า ข้ามแม่น้ำเจ้าพระยา กรุงเทพมหานคร
สะพานสวอนพอร์ตในรัฐเซาท์ออสเตรเลีย เป็นสะพานคอนกรีตคานรูปกล่องเดี่ยว
สะพานเหล็กคานรูปกล่องเดี่ยว ข้ามทางแยกทางทิศตะวันออกของสะพานซานฟรานซิสโก–โอ๊คแลนด์เบย์
ดูเพิ่ม

สะพานขึง
สะพานแขวน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สะพานคานรูปกล่อง
| ด ค กบทความที่เกี่ยวข้องกับสะพาน |
| --- | --- | --- |
| รูปแบบ |  สะพานแขวน  สะพานขึง  สะพานยื่น  สะพานแบบคาน  สะพานแบบโครง  สะพานแบบโค้ง  สะพานโค้งคอนกรีตเสริมเหล็ก  สะพานลอยน้ำ  สะพานชัก  สะพาน–อุโมงค์  สะพานคานรูปกล่อง  |  |
| รายชื่อ |  รายชื่อสะพาน  สะพานแขวน  สะพานขึง  ยาวที่สุด  ใหญ่ที่สุด  สูงที่สุด  |  |
สะพานหลูผู่

| สะพานหลูผู่ |
| --- | --- |
卢浦大桥 Lupu Bridge

พิกัด: 31°11′26″N 121°28′33″E﻿ / ﻿31.19056°N 121.47583°E﻿ / 31.19056; 121.47583
เส้นทาง: ช่องทางจราจร 6 ช่อง ต่อเข้ากับทางด่วนยกระดับเหนือ-ใต้ และ 2 ช่องสำหรับทางคนเดิน
ข้าม: แม่น้ำหวงผู่
ที่ตั้ง: เซี่ยงไฮ้ ประเทศจีน
เจ้าของ: Shanghai Lupu Bridge Investment Development Co., Ltd.
เหนือน้ำ: Xupu Bridge
ท้ายน้ำ: Nanpu Bridge
ข้อมูลจำเพาะ
ประเภท: Through arch
วัสดุ: เหล็กกล้า
ความยาว: 750 m (2,461 ft)
ความกว้าง: 28.7 m (94 ft)
ความสูง: 100 m (328 ft)
ช่วงยาวที่สุด: 550 m (1,804 ft)
เคลียร์ตอนล่าง: 46 m (151 ft)
ประวัติ
ผู้ออกแบบ: Shanghai Municipal Engineering Design Institute
ผู้สร้าง: Shanghai Foundation Engineering Company of Shanghai Construction Group
วันเริ่มสร้าง: October 2000
งบก่อสร้าง: 2.5 พันล้าน หยวน  (302 ล้านเหรียญสหรัฐ)
เปิดตัว: June 27, 2003
วันเปิด: June 28, 2003
ที่ตั้ง
th
นักท่องเที่ยวสามารถปีนขึ้นไปบนยอดของโค้งสะพาน ดังแสดงในภาพ
สะพานหลูผู่ (จีนตัวย่อ: 卢浦大桥; จีนตัวเต็ม: 盧浦大橋; พินอิน: Lúpǔ Dàqiáo; อังกฤษ: Lupu Bridge) ตั้งชื่อตามเขตหลูวาน เป็นสะพานโค้งข้ามแม่น้ำหวงผู่ในเซี่ยงไฮ้ ประเทศจีน เชื่อมระหว่างเขตหวงผู่และผู่ตง และเป็นสะพานโค้งเหล็กที่ยาวที่สุดเป็นอันดับสองของโลก รองจากสะพานเฉาเทียนเหมินในฉงชิ่ง มีความยาวรวมทางขึ้นลง 3,900 ม. (12,795 ฟุต) เปิดใช้บริการเมื่อวันที่ 28 มิถุนายน พ.ศ. 2546 โครงสร้างโค้งสะพานหลักยาว 750 เมตร ซึ่งรวมช่วงปีกสองข้างของสะพานแต่ละฝั่ง 100 เมตร และส่วนโค้งหลัก 550 เมตร (1,804 ฟุต) สูงเหนือแม่น้ำหวงผู่กว่า 32 เมตร (105 ฟุต) สะพานหลูผู่เคยเป็นสะพานโค้งที่ยาวที่สุดในช่วง 2546-2552 ทำลายสถิติสะพาน New River Gorge ในเมืองฟาเยตต์วิลล์ รัฐเวสต์เวอร์จิเนีย สะพานมีมูลค่า 2.5 พันล้านหยวน (302 ล้านเหรียญสหรัฐ) แบ่งเป็น 78.04 ล้านเหรียญสหรัฐสำหรับโครงสร้างเหล็กหลักเพียงอย่างเดียว ตั้งอยู่ในบริเวณสถานที่จัดงานเอ็กซ์โป 2010 และทำหน้าที่เป็นหนึ่งในสิ่งก่อสร้างที่เป็นหัวใจของงานระดับโลกในเซี่ยงไฮ้
ชื่อ

ชื่อของสะพานหลูผู่ มาจากตัวย่อชื่อของสองเขตในเซี่ยงไฮ้ที่รวมเข้าด้วยกัน ฝั่งเหนือของแม่น้ำเคยขึ้นกับเขตลู่วานจนถึงปี 2011 ปัจจุบันเขตนี้ถูกผนวกรวมกับเขตหวงผู่ แต่สะพานนี้ยังคงชื่อเดิมไว้ ฝั่งใต้ของแม่น้ำขึ้นกับเขตผู่ตงใหม่ ซึ่งเป็นไปตามแบบแผนการตั้งชื่อสะพานที่ข้ามแม่น้ำหวงผู่สามแห่งก่อนหน้า ได้แก่ สะพานหนานผู่ (หนานซี-ผู่ตง), สะพานหยางผู่ (หยางผู่-ผู่ตง) และสะพานสูผู่ (สูฮุ่ย-ผู่ตง)
ประวัติ

สะพานหลูผู่ได้รับการออกแบบเพื่อลดความแออัดของการขนส่งระหว่างพื้นที่ที่กำลังพัฒนาอย่างรวดเร็วทางด้านใต้ของผู่ซี รวมทั้งการเตรียมรับมือกับการจราจรที่คาดว่าจะเกิดขึ้นในช่วงงานเอ็กซ์โป 2010 สะพานตั้งอยู่ทางด้านตะวันตกของพื้นที่จัดงานบนฝั่งผู่ซี และอยู่กลางทางพื้นที่จัดงานบนฝั่งผู่ตง
การก่อสร้างเริ่มในเดือนตุลาคม พ.ศ. 2543 โดยใช้วิธีคานยื่นและยึดสายเคเบิลชั่วคราว ใช้เหล็กมากกว่า 35,000 ตันในการก่อสร้าง สะพานโค้งเชื่อมเข้ากันเมื่อวันที่ 7 ตุลาคม พ.ศ. 2545 เมื่อสะพานสร้างเสร็จในขณะนั้นเป็นสะพานโค้งที่ยาวที่สุดในโลก แซงหน้าสะพาน New River Gorge ในเมืองฟาเยตต์วิลล์ รัฐเวสต์เวอร์จิเนีย พิธีเปิดจัดขึ้นเมื่อวันที่ 27 มิถุนายน พ.ศ. 2546 โดยมีกลุ่มนักวิ่ง รวมทั้งเหยาหมิง ซึ่งเป็นกลุ่มแรกที่ข้ามสะพาน สะพานเปิดให้สัญจรไปมาได้ในวันถัดมา
ในปี พ.ศ. 2552 สะพานหลูผู่เสียสถิติสะพานโค้งที่ยาวที่สุดในโลกให้กับสะพานเฉาเทียนเหมิน ในเมืองฉงชิ่ง ซึ่งสะพานเฉาเทียนเหมินมีความยาวมากกว่าสะพานหลูผู่เพียง 2 เมตร (7 ฟุต) ที่ความยาว 552 เมตร (1,811 ฟุต)
สะพานหลูผู่เป็นหนึ่งในสิ่งก่อสร้างที่เป็นหัวใจทางสถาปัตยกรรมของงานเอ็กซ์โป 2010 ในเซี่ยงไฮ้ เนื่องจากเป็นส่วนหนึ่งภายในเขตบริเวณการจัดงานทางฝั่งผู่ตงในส่วนฝากตะวันตกของพื้นที่งาน แม้ไม่สามารถเชื่อมต่อภายในโดยตรงทางรถยนต์
การเชื่อมต่อทางถนน

สะพานหลูผู่มีช่องทางจราจร 6 ช่อง ต่อเข้ากับทางด่วนยกระดับเหนือ-ใต้ ทางขึ้นสะพานฝั่งผู่ตงที่ถนนเหย้าหฺวาและถนนจี่หยาง
การวิจารณ์

โครงสร้างโค้งของสะพานถูกมองว่าเป็นการใช้งบประมาณฟุ่มเฟือยเกินกว่าที่ควรเป็น ซึ่งโครงสร้างสะพานแบบอื่นที่แพงน้อยกว่าได้ถูกปฏิเสธด้วยสาเหตุของความต้องการให้สะพานนี้มีความแตกต่างทางทัศนียภาพและเป็นสิ่งเชิดหน้าชูตาของเมืองเซี่ยงไฮ้ โดยสะพานนี้เป็นสะพานแรกที่มีโครงสร้างโค้งข้ามแม่น้ำหวงผู่ต่างจากสะพานอื่นที่เป็นโครงสร้างแบบขึง
แหล่งดึงดูดการท่องเที่ยว

สะพานหลูผู่เคยเป็นที่นิยมของนักท่องเที่ยวที่สามารถปีนขึ้นไปบนชั้นสังเกตการณ์บนยอดของโค้งสะพาน เรียก เซี่ยงไฮ้ไคลมป์ (Shanghai Climb) ด้วยการโดยสารลิฟต์ความเร็วสูงหรือปีนขั้นบันได 367 ขั้นตลอดแนวโค้ง ซึ่งเปิดในช่วงเอ็กซ์โป 2010 ปัจจุบันปิดการบริการนี้
สะพานหลูผู่ในตอนกลางคืน เมื่อมองจากอาคารเมอร์เซเดส-เบนซ์ (ศาลาประเทศซาอุดิอาระเบีย) ในช่วงงานเอ็กซ์โป 2010
สันนิบาตคอมมิวนิสต์ระหว่างประเทศ (เวียดนาม)

สันนิบาตคอมมิวนิสต์ระหว่างประเทศ (อังกฤษ: International Communist League) เป็นพรรคการเมืองนิยมลัทธิทรอตสกี ก่อตั้งโดยกลุ่มเดือนตุลาคมใน พ.ศ. 2475 โดยแยกตัวออกมาจากกลุ่มอินโดจีนที่นิยมลัทธิบอลเชวิก-เลนิน กลุ่มนี้ได้ออกหนังสือพิมพ์ชื่อ ท้างเหมื่อย (แปลว่า ตุลาคม)
กลุ่มนี้สนับสนุนแต่ไม่เข้าร่วมกับพรรคคอมมิวนิสต์อินโดจีน กลุ่มนี้เติบโตอย่างรวดเร็ว จนถูกกดดันจากรัฐบาลอาณานิคมใน พ.ศ. 2480 เพราะอยู่เบื้องหลังการนัดหยุดงาน เมื่อเกิดสงครามโลกครั้งที่ 2 ผู้นำของกลุ่มถูกจับกุมและกลุ่มถูกคว่ำบาตร จนเดือนสิงหาคม พ.ศ. 2487 จึงกลับมาอีกครั้งในชื่อสันนิบาตคอมมิวนิสต์ระหว่างประเทศ
กลุ่มนี้สนับสนุนการลุกฮือของผู้ใช้แรงงาน ต่อต้านการปกครองแบบอาณานิคมในช่วงปลายสงคราม และมีอำนาจใน 150 เมือง มีสมาชิกเพิ่มขึ้นเป็นจำนวนมาก กลุ่มนี้พยายามจัดประชุมที่ไซ่ง่อน แต่ถูกจับกุมเมื่อกองทัพฝรั่งเศสมาถึง สมาชิกพันธมิตรคอมมิวนิสต์เตรียมกองกำลังเพื่อสู้รบ แต่โฮจิมินห์จากพรรคคอมมิวนิสต์อินโดจีนได้ตกลงที่จะลงนามในข้อตกลงกับฝรั่งเศส ผู้นำส่วนใหญ่ของพันธมิตรถูกประหารชีวิตหรือหายตัวไปใน พ.ศ. 2489
สันติสุข อินทวงศ์

| ข้อมูลส่วนบุคคล |
| --- | --- |
สัญชาติ: ลาว
เกิด:  (1999-09-02) 2 กันยายน ค.ศ. 1999 (25 ปี)
กีฬา
กีฬา: ว่ายน้ำ
สันติสุข อินทวงศ์ (อังกฤษ: Santisouk Inthavong; เกิด 2 กันยายน พ.ศ. 2542) เป็นนักว่ายน้ำชาวลาว เขาเข้าร่วมการแข่งขันรายการฟรีสไตล์ 50 เมตรชายในโอลิมปิกฤดูร้อน 2016 ซึ่งเขาได้อันดับที่ 69 ด้วยเวลา 26.54 วินาที ซึ่งเป็นสถิติระดับชาติ เขาไม่ได้เข้าสู่รอบรองชนะเลิศ
ในปี พ.ศ. 2562 เขาเป็นตัวแทนของประเทศลาวในการแข่งขันกีฬาทางน้ำชิงแชมป์โลก 2019 ที่เมืองควังจู ประเทศเกาหลีใต้ และได้อันดับที่ 109 ในรอบฮีตของรายการฟรีสไตล์ 50 เมตรชาย ในรายการกรรเชียง 50 เมตรชาย เขาได้อันดับที่ 67 ในรอบฮีต